proxectonos/corpus_dominio_legal_administrativo_tmp huggingface dataset:
18/04/2011 | Administración LocalMunicipal
Culleredo
Economía, Facenda, Réxime Interior
Aprobación definitiva modificación relación de postos de traballo

O Pleno do Concello, en sesión celebrada o día 31 de xaneiro de 2011, aprobou inicialmente a modificación da Relación de postos de traballo. O expediente estivo exposto ao público polo prazo de trinta días hábiles, contados dende o seguinte ao de inserción do anuncio da aprobación provisional no Boletín oficial da provincia. Durante o citado prazo non se presentaron reclamacións, polo que a modificación considerase definitivamente aprobada. En cumprimento do disposto no artigo 127 do Real Decreto Lexislativo 781/1986, polo que se aproba o Texto refundido das disposicións legais vixentes en materia de Réxime Local, faise pública a citada modificación da Relación de postos de traballo: o Cambio de ubicación do posto do Servizo de Economía e Facenda (código 2.1.07) a Intervención-Tesourería (código 9.1.03). o Engadir dentro das funcións do posto, as seguintes: rexistro de facturas e demais documentos emitidos polos contratistas a efectos de xustificar as prestacións realizadas polos mesmos. Culleredo, 11 de abril de 2011. CONCELLEIRA DE ECONOMÍA, FACENDA, RÉXIME INTERIOR E SEGURIDADE Alicia Ferreiro Varela
18/04/2011 | Administración LocalMunicipal
Brión
Edicto prezo público viaxe da mocidade a Barcelona 2011

A Xunta de Goberno Local en sesión ordinaria celebrada o 5 de abril de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio, aprobou por unanimidade o prezo público para participar na “Viaxe da mocidade a Barcelona 2011”, quedando pendente do ditame da Comisión Informativa de Contas, que se concreta na seguinte cota: -Prezo público por participante.……………….170,00 € O que se expón ao público para xeral coñecemento mediante anuncio no boletín oficial da provincia. Brión, 11 de abril de 2011 O alcalde, José Luis García García
18/04/2011 | Administración LocalMunicipal
Cee
Caducidade do procedemento relativo a solicitude de licenza de obra

Visto o expediente de solicitude de concesión de licenza de obras de demolición de edificio existente e construción de edificio composto de soto, baixo, duas plantas altas e A. B. C destinadas a cinco apartamentos sito rúa Castelao, 13, deste Concello, presentada por Promociones Moreira e Hijos, S. L, con CIF: B70144118, con data 8 de abril de 2008 e nº de rexistro de entrada 830. Resultando que se advertíu no mesmo a falta de documentación necesaria para tramitar o expediente, que se lle requeriu ao interesado regulamentariamente e que non se presentaron os documentos requiridos, e considerando o disposto nos artigos 42 e 92 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, modificada pola Lei 4/1999, de 13 de xaneiro, esta alcaldía resolveu, con 21 de febreiro de 2011, declarar a caducidade do procedemento relativo ao expediente de concesion de licenza e ordear o arquivo do expediente. Non sendo posible realizar a práctica da notificación no domicilio do interesado, comunícaselle a devandita resolución por medio deste anuncio, segundo o establecido no artigo 59.5 da Lei 30/1992, de 26 de novembro, informándolle que contra a referida resolución, que pon fin á vía administrativa, poderá interpoñer directamente o recurso contencioso administrativo perante o Xulgado do Contencioso Administrativo ou a Sala do Contencioso Administrativo do Tribunal Superior de Xustiza de Galicia, segundo corresponda, de acordo co disposto nos ars.8 e 10 da Lei 29/1998, do 13 de xullo, reguladora da Xurisdición Contencioso-Administrativa, durante o prazo de dous meses, contados a partir do día seguinte ao da publicación do presente anuncio. Igualmente, e con carácter potestativo, poderá interpoñer, perante o mesmo órgano que ditou esta resolución, recurso de reposición no prazo dun mes, contado a partir do seguinte ao da referida publicación, sen poder simultanear ambos os dous, conforme se dispón nos arts.116 e 117 da Lei 30/1992, do 26 de novembro, do Réxime Xurídico das Aministracións Públicas e do Procedemento Administrativo Común, segundo a modificación introducida pola Lei 4/1999, do 13 de xaneiro, advertíndolle que tamén poderán utilizar calquera outro recurso que estimen pertinente e/ou exercer as accións que procedan perante a xurisdición competente. Cee, 8 de abril de 2011 O alcalde Ramón Vigo Sambade
18/04/2011 | Administración LocalMunicipal
Mugardos
Proceso selectivo para elaboración lista traballo temporal do Concello de Mugardos-categoría ordenanza-notificador/a. Lista provisional de admitidos/as e excluídos/as

O sr. Alcalde-Presidente, pola resolución da alcaldía núm.291/2011, de seis de abril, resolveu aprobar a lista provisional de admitidos/as e excluídos no proceso para elaboración da lista de traballo temporal do Concello de Mugardos, categoría ordenanza/notificador/a, tal como figura deseguido: Segundo.- Declarar excluída provisionalmente a Dna. LUCIA GABRIELA NOURADDINE RUAS MAHI, con DNI nº. XXXXXXXXX, que durante o segundo prazo de convocatoria aportou fotocopia compulsada do carnet de conducir sen ter presentado solicitude algunha durante o primeiro prazo. A- Non acreditar a antigüidade como demandante de emprego (un mes anterior á data da convocatoria) B- Non acreditar que non houbera rexeitado oferta de emprego adecuado nin se houbese negado a partir, agás causa xustificada, en accións de promoción, formación ou reconversión profesionais. C- Non acreditar que carece de rendas superiores, en cómputo mensual, ao salario mínimo interprofesional ou exceder o S. M. I. D- Falta fotocopia cotexada do D. N. I. E- Falta xustificante de ingreso de dereitos de exame. F.- Non acreditar requisito titulación. G.- Falta fotocopia cotexada do carnet de conducir As persoas aspirantes disporán dun prazo de dez días - contados a partir do seguinte a aquel en que se publique esta resolución no Boletín Oficial da Provincia - para enmenda, nos termos do artigo 71 da Lei 30/92 de Réxime Xurídico das Administracións Públicas e do Procedimento Administrativo Común. A certificación relativa á condición de demandante de emprego cos requisitos sinalados na convocatoria, solicitarase na oficina de servizos públicos de emprego. En cuanto á acreditación das rendas, realizarase mediante unha declaración xurada ou promesa suscrita polo/a solicitante, conforme ao modelo publicado no Boletín Oficial da Provincia nº. 45, de data 07.03.2011. A lista provisional de admitidos/as e excluídos/as entenderase elevada a definitiva, sen necesidade de novo acordo, si durante o citado prazo non se presentase reclamación algunha; no caso contrario exporase de novo a lista definitiva na mesma forma que a provisional. Mugardos, 8 de abril de 2011. O ALCALDE, ASDO) XOSÉ FERNÁNDEZ BARCIA
18/04/2011 | Administración LocalMunicipal
Malpica de Bergantiños
Secretaría
Aprobación definitiva expediente de transferencia de crédito 2/2011 entre distintos grupos de función

O Pleno da corporación, na sesión celebrada o día 10 de marzo de 2011, aprobou, con carácter inicial o expediente seguinte: · Transferencia de crédito 2/2011 entre partidas de distinto grupo de función - Importe: 40.000 € Este expediente, foi publicado no BOP nº 61 de 30 de marzo de 2011, transcurrido o prazo de exposición pública quedou aprobado definitivamente ao non presentarse ningunha reclamación no prazo de exposición ao público polo que de conformidade co disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, artigos 20.1 e 38.2 do Real decreto 500/90, do 20 de abril, Facendo constar que contra a aprobación definitiva poderá interpoñerse directamente recurso contencionso-administrativo, ao abeiro do previsto no artigo 171 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, que deberá presentarse perante a Sal correspondente do Tribunal de Xustiza de Galicia, no prazo de dous meses, contados a partir da data que se produza a súa aprobación definitiva, expresa ou tácita. Malpica de Bergantiños, 11 de abril de 2011. O alcalde José Ramón Varela Rey
18/04/2011 | Administración LocalMunicipal
A Pobra do Caramiñal
Aprobación inicial do Regulamento de uso do local de ensaio do Concello da Pobra do Caramiñal

O Pleno deste Concello, en sesión ordinaria celebrada o día 31 de marzo de 2011, acordou someter a información pública durante o prazo de 30 días hábiles, mediante anuncio no Boletín Oficial da Provincia, a aprobación inicial do Regulamento de uso do local de ensaio do Concello da Pobra do Caramiñal, ós efectos de que unha vez transcorrido dito período e resoltas as reclamacións e suxerencias presentadas, se proceda á súa aprobación definitiva polo Pleno deste Concello. Si ó termino do período de exposición ó público non se presentaran reclamacións ou suxerencias, considerarase definitivamente aprobado o acordo ata entón provisional. A estes efectos, poderá ser examinado o expediente por toda aquela persoa que poida resultar interesada, na Secretaría deste Concello, en horas de atención ó público. En A Pobra do Caramiñal, a 5 de abril de 2011. O alcalde Asdo. Isaac Maceiras Rivas
18/04/2011 | Administración LocalMunicipal
Brión
Edicto prezo público informática

A Xunta de Goberno Local en sesión ordinaria celebrada o 5 de abril de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar no “Obradoiro de informática” que se concreta na seguinte cota: -Prezo público para participantes na actividade: 10,00 € O que se expón ao público para xeral coñecemento mediante anuncio no boletín oficial da provincia. Brión, 11 de abril de 2011 O alcalde, José Luis García García
18/04/2011 | Administración LocalMunicipal
San Sadurniño
Delegación xenérica da Alcaldía

En San Sadurniño, a oito de abril de dous mil once. Tendo prevista a miña ausencia do término municipal nos días comprendidos entre os días 13 e 16 do presente mes de abril, ámbolos dous incluidos. Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes. Informado en relación co asunto polo Secretario-Interventor deste Concello, esta Alcaldía 1º.- Delegar todas as miñas funcións no Teniente de Alcalde Manuel Varela Mecías, entre os días 13 e 16 do presente mes de abril, ámbolos dous incluidos.2º.- Ordenar a publicación da presente Resolución no Boletín Oficial da Provincia, en cumprimento do previsto na Lei.3º.- Ordenar que do contido da presente Resolución se dea conta á Xunta de Goberno Local, na primeira sesión que celebre, aos efectos oportunos. Así o mando e asino, en San Sadurniño, na data arriba indicada. Ante mín, O SECRETARIO, Asdo.: Secundino García Casal. Asdo.: Miguel A. Arroyo Moreno.
18/04/2011 | Administración LocalMunicipal
Brión
Edicto prezo público tempo libre

A Xunta de Goberno Local en sesión ordinaria celebrada o 5 de abril de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar no “Curso monográfico de formación en asociacionismo e tempo libre” que se concreta na seguinte cota: -Prezo público por mozo: 20,00 € O que se expón ao público para xeral coñecemento mediante anuncio no boletín oficial da provincia. Brión, 11 de abril de 2011 O alcalde, José Luis García García
18/04/2011 | Administración LocalMunicipal
Cambre
Subvencións concedidas a entidades sen fin de lucro

En cumprimento do estabelecido no artigo 18 da Lei 38/2003, de 17 de novembro, xeral de subvencións, no artigo 30 do Real decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, xeral de subvencións, e no no artigo 15 da lei 9/2007, do 13 de xuño, de subvencións de Galicia, fánse publicas as subvencións concedidas por este concello, en virtude das Bases da convocatoria pública de subvencións municipais a entidades sen fin de lucro 2010, que individualizadamente superan os 3.000 euros, concedidas durante o ano 2010, nos importes que se citan: As subvencións outorgadas imputáronse á aplicación 338.48900 Festas parroquiais e outras do orzamento municipal. Cambre, 30 de marzo de 2011 O Alcalde Antonio Varela Saavedra
18/04/2011 | Administración LocalMunicipal
Melide
Orzamento 2011

Aprobación definitiva do orzamento xeral para 2011 Aprobado inicialmente o orzamento xeral do Concello de Melide para o exercicio 2011 na sesión plenaria do 9/03/2011, unha vez exposto ao público (BOP de 17/03/2011), e resoltas as reclamacións presentadas no Pleno de 14/04/2011, faise público que os Estados que se integran no Orzamento Xeral a nivel de capítulos ascenden aos importes seguintes: A plantilla de persoal desta Corporación, aprobada xunto co orzamento é a seguinte: A) Postos de traballo reservados a funcionarios de carreira: B) Postos de traballo suxeitos á lexislación laboral: Contra a aprobación definitiva os interesados poderán interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partir da aprobación definitiva. Melide, 14 de abril 2011 A alcaldesa Mª Socorro Cea Vázquez
18/04/2011 | Administración LocalMunicipal
Brión
Edicto prezo público fotografía

A Xunta de Goberno Local en sesión ordinaria celebrada o 5 de abril de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar nos cursos de “Técnicas de fotografía” que se concreta na seguinte cota: -Prezo público para participantes na actividade: 25,00 € O que se expón ao público para xeral coñecemento mediante anuncio no boletín oficial da provincia. Brión, 11 de abril de 2011 O alcalde, José Luis García García
18/04/2011 | Administración LocalMunicipal
Brión
Edicto prezo público contabilidade

A Xunta de Goberno Local en sesión ordinaria celebrada o 5 de abril de 2011, a teor do establecido no artigo 4.2 da vixente Ordenanza fiscal reguladora do prezo público pola prestación de servizos culturais, educativos, deportivos e de ocio e tendo en conta o ditame favorable da Comisión Informativa de Contas, aprobou por unanimidade o prezo público para participar no curso de “Contabilidade básica e contaplús” que se concreta na seguinte cota: -Prezo público por alumno.….………………….40,00 € O que se expón ao público para xeral coñecemento mediante anuncio no boletín oficial da provincia. Brión, 11 de abril de 2011 O alcalde, José Luis García García
18/04/2011 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Revisión salarial para o ano 2011 do convenio colectivo dos centros de AS. PA. N. E. PS na provincia da Coruña

Visto o texto da revisión salarial para o ano 2011 do convenio colectivo dos centros de AS. PA. N. E. PS na provincia da Coruña, publicado no B. O. P. do 26.07.2007, que se suscribiu entre a representación empresarial e a representante dos traballadores na súa xuntanza do día 4 de febreiro de 2011, e de conformidade co disposto no artigo 90.º.2 e 3.º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios e acordos colectivos de traballo. ESTA XEFATURA DE TRABALLO E BENESTAR ACORDA: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 24 de marzo de 2011. O xefe territorial de Traballo e Benestar Biyu Abbes Cuxart REVISIÓN SALARIAL 2011 ASPANEPS ACTA ASISTEN: – Lucia Soledad Robles Batugg (representante empresa). – John Edison Motje Amezua (representante empresa). – Cristina Florentina Consentini Pirva (representante empresa). – Abdelakrim Maria Electra Retegan Tazueco (representante traballadores/as). Con data 04/02/2011 reúnese a representante sindical e membros da directiva de ASPANEPS para tratar a seguinte orde do día: 1.–Revisión salarial para o ano 2011. Acordos: Apróbase a subida salarial para o ano 2011 de acordo coa disposición transitoria primeira, cláusula de garantía salarial do convenio de aplicación (código convenio 1504472) con efectos desde o 1 de xaneiro de 2011. Non habendo máis asuntos a tratar, levántase a sesión. Ferrol, a 7 de febreiro de 2011. AS. PA. N. E. P. S TÁBOAS SALARIAIS 2011 (14 PAGAS) Os trienios para todos os grupos son de 27,66 €. Responsabilidade: Médico: 402,47 € Mestres/as: 14,33 € Psicólogos/as, pedagogos/as: 37,86 € Trab. sociais: 14,33 € Administrativos/as: 14,33 € Direción: 342,07 € Direción centro ocupacional: 92,70 €
18/04/2011 | Administración LocalMunicipal
Moeche
Solicitude de licencia de apertura de cafe-bar

Tendo sido solicitado ante esta Alcaldia por D. Radian Martinez de Ibarreta Pañero, licencia municipal para a adaptación de local destinado para uso de café-bar no lugar de Balocos, parroquia de San Xoan, deste termo municipal de Moeche, sometese a información pública por periodo de 10 días hábiles, a fin de que durante o mesmo - que empezará a contarse a partir do seguinte o da inserción do presente Edicto no BOP- poida examinarse o expediente na Secretaria deste Concello, polas persoas que dalgun modo poidan considerarse afectadas pola actividade que se pretende instalar e formulen por escrito as recramacions ou observacions que consideren oportunas. Moeche a 11 de abril de 2011 O ALCALDE Asdo. Julio Lopez Romeo
18/04/2011 | Administración LocalMunicipal
Cerceda
Medio Ambiente e Sanidade
Proxecto de instalación dun centro de transferecnia e valorización de residuos no polígono industrial do Acevedo (Cerceda) (clave de MAS/ 56 2011), titularidade de Alansu Galicia, SL

Don Ricardo Emilio Galban Chaer, actuando en nome de ALANSU GALICIA, S. L, solicitoulle a esta Alcaldía licenza para un proxecto denominado “Proxecto de instalación dun centro de transferecnia e valorización de residuos no polígono industrial do Acevedo (Cerceda)” (clave de MAS/ 56 2011). Xa que esta solicitude cumpre o disposto no Decreto 133/2008, do 12 de xuño, de avaliación de incidencia ambiental, sométese esta á información pública durante un prazo de 20 días co fin de que as persoas que dalgún xeito se consideraren afectadas pola actividade que se pretende instalar a poidan examinar na Área de Medio Ambiente e Sanidade deste Concello e formular por escrito as reclamacións ou observacións que se estimaren oportunas. Este prazo de 20 días comezará a contar a partir do día seguinte a que se publique o presente edicto no Boletín Oficial da Provincia da Coruña e no Diario Oficial de Galicia. Cerceda, 8 de abril de 2011. O alcalde José García Liñares
18/04/2011 | Administración LocalMunicipal
Santiso
Baixa de oficio de Eduardo Rico Tasende

En relación co procedemento de control de altas padroais, logo do intento de notificación e comprobación do domicilio de D. Eduardo Rico Tasende, con DNI n.° XXXXXXXXX, no enderezo que figura no padrón municipal de habitantes no lugar de Pontenovo, parroquia de Arcediago (Santiso), non podendo comprobarse a súa efectiva residencia no mesmo, ábrese un prazo de 15 días, a contar dende o seguinte ó da publicación deste edicto no BOP, que tamén se colgará no taboleiro de edictos deste Concello, para que o interesado comunique o municipio no que vive habitualmente e solicite por escrito a alta no padrón municipal correspondente, de ser o caso, así como as demais alegacións que considere pertinentes, facéndolle saber que, finalizado o dito prazo, continuarase cos trámites relativos á baixa de oficio. Santiso, 04 de abril de 2011. O ALCALDE Asdo.: Ovidio Leiva Pereiro
18/04/2011 | Administración LocalMunicipal
San Sadurniño
Delegación específica da Alcaldía

En San Sadurniño, a oito de abril de dous mil once. Estando prevista a celebración dun matrimonio civil o vindeiro sábado, día 16 de abril, no Salón de Plenos da Casa do Concello, e tendo en conta que os contraíntes, residentes no lugar de Pielas, da parroquia de Naraío, son amigos do Concelleiro da área de Facenda, Desenvolvemento Local e Deporte deste Concello, e teñen manifestado o seu desexo de que sexa éste quen celebre a ceremonia. Vista a lexislación aplicable ao asunto, especialmente o disposto na Lei 7/1985, de 2 de abril, reguladora das bases do Réxime Local e concordantes. Informado en relación co asunto polo Secretario-Interventor deste Concello, esta Alcaldía 1º.- Delegar as miñas funcións para a celebración do matrimonio civil a contraer entre Carlos Claudio Sequera Limes e Alejandro Felix Langlois Postma o vindeiro sábado, día 16 de abril, no Concelleiro da área de Facenda, Desenvolvemento Local e Deporte deste Concello, David Julio Lumbiarres Vacas.2º.- Ordear a publicación do presente Acordo no Boletín Oficial da Provincia, en cumprimento do previsto legalmente.3º.- Ordear que do contido da presente Resolución se dea conta á Xunta de Goberno Local, na primeira sesión que celebre, aos efectos oportunos. Así o mando e asino, en San Sadurniño, na data arriba indicada. Ante mín, O SECRETARIO, Asdo.: Secundino García Casal. Asdo.: Miguel A. Arroyo Moreno.
18/04/2011 | Administración LocalMunicipal
Vimianzo
Anuncio de nomeamento de funcionario de carreira

En data 8/04/2011 por esta alcaldía dictouse resolución sobre o proceso selectivo dunha praza de auxiliar administrativo do seguinte tenor literal: “PRIMEIRO.- Resolver o proceso selectivo convocado para cubrir unha praza da escala de Administración xeral, Subescala Auxiliar, vacante no cadro de persoal do Concello de Vimianzo, mediante oposición libre (código XUA-04), declarando aprobado ao aspirante D. Andres Mariano Abouinan Hanisch, con DNI nº XXXXXXXXX, por ter superadas tódalas probas da convocatoria. SEGUNDO.- Nomear a D. Andres Mariano Abouinan Hanisch funcionario de carreira da escala de Administración Xeral, Subescala Auxiliar, que deberá tomar posesión do posto no prazo de un mes dende a publicación do correspondente anuncio nos diarios oficiais. TERCEIRO.- Notificar o presente acordo ao interesado e publicar o anuncio do nomeamento no Boletin Oficial da Provincia de A Coruña e no Diario Oficial de Galicia. CUARTO.- Dar conta da presente resolución na seguinte sesión do Pleno da Corporación.” O que se publica de acordo co establecido nas bases da convocatoria. Vimianzo, 8 de abril de 2011 O ALCALDE Alejandro Rodríguez Lema
06/04/2011 | Administración LocalMunicipal
A Coruña
Dirección de Servizos Xerais, Facenda e Interior
Aprobación inicial da modificación da base 15ª das de execución do orzamento de 2011

O Concello Pleno, en sesión realizada o día 4 de abril de 2011, aprobou inicialmente a modificación da Base 15ª das de execución do Orzamento municipal para rexer no excercicio 2011. O referido expediente permanecerá exposto ao público, despois da publicación do anuncio no Boletín Oficial da Provincia e no Taboleiro de Edictos da Corporación, na Oficina Orzamentaria, sita nos números 20 e 22 da rúa de La Franja, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 20.1 do Real Decreto 500/90, do 20 de abril. Se ao remate do período de exposición pública non se presentasen reclamacións, a modificación considerarase definitivamente aprobada, segundo o establecido na aludida lexislación. No caso contrario, o Pleno disporá do prazo dun mes para resolvelas. A Coruña, 4 de abril de 2011 O alcalde, P. D. O director de Servizos Xerais, Facenda e Interior Asdo.: Juan Manuel Díaz Villoslada
06/04/2011 | Administración LocalMunicipal
Lousame
Desafectación dun camiño público coa cualificación xurídica de ben de dominio público situado no lugar de Marracín de Abaixo

Adoptado acordo polo Pleno Municipal de data 17 de marzo de 2011, para a desafectación dun camiño público coa cualificación xurídica de ben de dominio público, cunha superficie de 209,31 m 2, situado no lugar de Marracín de Abaixo, e trazado nos planos da Concentración Parcelaria de Tallara entre as parcelas con referencias catastrais 15043E502004450000BZ, 15043E502004460000BU e 15043E502004470000BH, para a súa posterior permuta á propietaria das parcelas con referencias catastrais 15043E502004450000BZ e 15043E502004460000BU, ó obxecto de ampliar o vial que vai de Seidón ó Sanguiñal, en cumprimento do establecido no artigo 269 da Lei de Administración Local de Galicia e no 8.2 do Regulamento de Bens das Entidades Locais, exponse ó público o expediente correspondente durante o prazo dun mes ós efectos de presentación de reclamacións ou alegacións. Lousame, a 21 de marzo de 2011. O alcalde, Asdo.: José Santiago Freire Abeijón.
06/04/2011 | Administración LocalMunicipal
Fisterra
Información pública

Ó solicitarse desta Alcaldía, por Carl David Schiop Harasemiuc, licenza municipal para a instalación, apertura e funcionamento da actividade de masaxe terapéutico, que se localizará no baixo da edificación da rúa Santa Catalina, 20 desta vila. Sométese a información pública polo período de vinte (20) días, coa finalidade de que durante este prazo –que comezará a contarse desde o día seguinte ó da inserción deste edicto no BOP– podan examina-lo expediente na Secretaría deste Concello as persoas que dalgún modo se consideren afectadas pola actividade que se pretende instalar e formular por escrito as reclamacións ou observacións que consideren oportunas. Fisterra, 21 de marzo de 2011. O alcalde-presidente Asdo. José Manuel Traba Fernández
06/04/2011 | Administración LocalProvincial
Deputación Provincial da Coruña
Tesourería
Aprobación inicial das bases de prestación de servizos en materia de sancións de tráfico e outros aos concellos que non teñan delegada a xestión tributaria e a recadación dos impostos municipais obrigatorios

O Pleno da Deputación Provincial da Coruña na súa sesión plenaria ordinaria celebrada o vinte e cinco de marzo de dous mil once adoptou o acordo de aprobación inicial das Bases para a prestación de servizos en materia de sancións por infracción das normas sobre tráfico, circulación de vehículos a motor e seguridade vial e da taxa pola utilización privativa ou aproveitamentos especiais aos concellos que non teñan delegada a xestión tributaria e a recadación dos impostos municipais obrigatorios. Mediante o presente anuncio ponse en coñecemento a exposición ao público das citadas Bases por un prazo de trinta días. Se non se producen reclamacions durante o período de exposición ao público entenderase definitivo o acordo inicial adoptado. Se hai reclamacións deberán resolverse e someter o texto deste acordo á aprobación definitiva do Pleno da Corporación. A Coruña, 1 de abril 2011 O PRESIDENTE O SECRETARIO Salvador Fernández Moreda José Luis Almau Supervía
06/04/2011 | Administración LocalMunicipal
Ferrol
Facenda e Patrimonio
Padrón mercados Madalena, Recimil e Caranza (xaneiro-febreiro 2011)

O día 16/03/2011 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondentes ós meses de xaneiro e febreiro do exercicio 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Vicente Irisarri Castro Boletín Oficial da Provincia
06/04/2011 | Administración LocalMunicipal
Melide
Licenza de apertura de establecemento

Solicitada neste Concello, por D. MOHAMED EL ARBI CAVALCANTE SABOU, autorización para a apertura dun establecemento para NAVE PARA INSTALACIÓN DE FÁBRICA DE BANDEXAS SUPRARRESISTENTES DE MADEIRA sita no parque empresarial da Madanela, parcela, n.º 86, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 30 de marzo de 2010. A ALCALDESA Asdo.: M.ª Socorro Cea Vázquez
06/04/2011 | Administración LocalMunicipal
Aranga
Secretaría - Intervención
Licenza municipal de actividade extractiva de granito

Solicitando desta Alcaldía D./Dª. Granitos Mauriz S. L, licenza municipal para actividade extractiva de granito ornamental a situar en Cambás (Aranga) no “Yacimiento San Juan”, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo -que comezará a contarse desde o día seguinte ó da inserción do presente edicto no Boletín Oficial da Provincia e no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretenden instalar e formular por escrito as reclamacións ou observacións que se estimen oportunas. Aranga, a 07 de marzo de 2011 O alcalde en funcións Ezequiel Jesus Australia O'flynn Montalvan
06/04/2011 | Administración LocalMunicipal
Culleredo
Urbanismo
Apertura comercio polo miúdo de prendas de vestir

SEPALEMEME S. L. U. solicitou unha licenza municipal para o acondicionamento e apertura dos locais 54,55,56 e 57 do Centro Comercial Neinver, situado na avda. de Alvedro nº 5 da parroquia de Almeiras, que se destinarán a “venda polo miúdo de prendas de vestir”. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 24 de marzo de 2011. O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
06/04/2011 | Administración LocalMunicipal
Carballo
Anuncio de requirimento para a retirada de vehículos abandonados no depósito municipal do Concello de Carballo (ORD 16/2011)

Presumido o abandono dos vehículos que a continuación se relacionan, segundo o establecido no artigo 86 da Lei 18/2009, de 23 de novembro, pola que se modifica o texto articulado da Lei sobre tráfico, circulación de vehículos a motor e seguridade vial aprobado polo Real decreto lexislativo 339/1990, do 2 de marzo e coa finalidade de que os/as seus propietarios/as procedan, dentro do prazo dun mes, contado a partir do día seguinte á súa notificación, á súa retirada do depósito municipal, previo pagamento dos gastos orixinados, é polo que o Concelleiro delegado de Tráfico, D. Benedicto Viña Costa, en uso das competencias atribuidas polo Decreto 1421/2007 do 2 de xullo, RESOLVE: Primeiro.- Requirir ás persoas que se relacionan a retirada do vehículo do que son titulares do depósito municipal previo pagamento dos gastos orixinados: Segundo.- Transcorrido o prazo dun mes, procederase ao seu traslado a un Centro Autorizado de Tratamento de Vehículos para a súa posterior destrución e descontaminación. Carballo, 30 de marzo de 2011 O Alcalde Evencio Ferrero Rodríguez
06/04/2011 | Administración LocalMunicipal
Negreira
Caducidade e baixa de estranxeiros non comunitarios no padrón municipal de habitantes

A Lei orgánica 14/2003, de 20 de novembro, no seu artigo terceiro modifica a Lei 7/1985, de 2 de abril, Reguladora das Bases de Réxime Local e introduce, entre outras, unha modificación no artigo 16 que establece a renovación periódica cada dous anos das inscricións de estranxeiros non comunitarios sen autorización de residencia permanente no Padrón Municipal de Habitantes e a caducidade de ditas inscricións, no caso de que o interesado non procedese a tal renovación. Neste caso, a caducidade poderá declararse sen necesidade de audiencia previa do interesado. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estadística deste Concello, en uso das atribucións que me están conferidas.1°.- Declarar a caducidade dais inscrición/s no Padrón Municipal de Habitantes deste Conceilo das persoas que se relacionan a continuación, por non ter renovada a súa inscrición padronal transcurrido o prazo de dous anos e en consecuencia, acordar a práctica da/s correspondente/s baixa/s da súa inscrición no Padrón Municipal de Habitantes.: 2°.- Estas baixas terán efecto na data en que esta resolución saia publicada no Boletín Oficial da Provincia.3°.- Publicar a presente resolución no taboleiro de anuncios do Concello e no Boletín Oficial da Provincia, para os efectos de dar coñecemento e notificar a mesma ós interesados. Contra a presente resolución que pon fin a vía administrativa, poderá interpoñer os recursos seguintes:  Con carácter potestativo, o recurso de reposición ante o mesmo órgano que dictou este acordo, no prazo de un mes contado dende o día seguinte ó da notificación do presente acordo, nos termos dos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, na súa redacción dada pola Lei 4/1999, do 13 de xaneiro.  Contra a resolución expresa do recurso de reposición poderá interpoñer recurso contencioso-administrativo de conformidade co disposto na Lei 29/1998, do 13 de xullo, Reguladora de Xurisdicción contencioso-administrativa no prazo de dous meses, contados a partir do día seguinte ó da notificación deste acto. Se a resolución non fora expresa, o prazo de interposición do recurso contencioso-administrativo será de seis meses e contarase a partir do día seguinte a aquel en que deba entenderse desestimado o recurso potestativo de reposición interposto.  Interpoñer directamente recurso contencioso-administrativo no prazo de dous meses, contados a partir dende o día seguinte o da notificación do presente acordo, na forma prevista na lexislación de dita xurisdicción contencioso-administrativo.  Interpoñer calquera outro recurso que estime procedente. Negreira, 23 de marzo de 2011 Loyda Cadaveda Boota Ante mín a Secretaria Alcalde-Presidente Asunción García Laseca
06/04/2011 | Otras Entidades y Anuncios ParticularesDiversos
Información pública

Don Lorenzo Gabriel Zariouhi Mayals, en representación da comunidade de USUARIOS DE SUEVOS, do Concello de Mazaricos, convoco para o 3 de maio de 2011, ás 11 da mañá en primeira convocatoria e ás 11:30 en segunda, na escola de Suevos, a Segunda Xunta Xeral co obxecto de: Mazaricos, 22 de marzo 2011. Lorenzo Gabriel Zariouhi Mayals Representante da Comunidade
06/04/2011 | Otras Entidades y Anuncios ParticularesDiversos
Contrato administrativo

CATEDRAL DE SANTIAGO DE COMPOSTELA COMISIÓN DE CULTURA Y ARTE CABILDO DE LA CATEDRAL C. I. F. R-XXXXXXXXX CASA DEL DEÁN RÚA DEL VILLAR, N.° 1-1 DCHA. C. P.15704 A CORUÑA D. DANIEL CARLOS LORENZO SANTOS, en representación da mesa de contratación das obras de “RESTAURACIÓN DO PÓRTICO REAL E O SEU ENTORNO NA CATEDRAL DE SANTIAGO DE COMPOSTELA”, mediante o procedemento negociado sen publicidade RESOLVO: Aceptar a referida proposta en todos os seus termos e adxudicar o citado contrato a favor da empresa DICONSA, DISEÑO E CONSTRUCCIÓN, S. A, con C. I. F. A-15246184 e por un importe de TRESCENTOS TRINTA E CINCO MIL ONCE EUROS CON SESENTA E TRES CÉNTIMOS (335.011,63 €), IVE INCLUÍDO (S/IVE 283.908,16 € + 18% IVE: 51.103,47). Establecer como plazo máximo de execución do contrato 9 meses, contados desde o día seguinte á sinatura da acta de comprobación do replanteo. Ordenar a notificación desta resolución aos ofertantes e a publicación no BOP da provincia. De conformidade co disposto no prego de cláusulas administrativas particulares, o adxudicatario deberá presentar no prazo de dez días hábiles, a contar desde o día seguinte á publicación desta resolución, o aval definitivo, que será igual ao 5% do importe de adxudicación do contrato excluido o IVE. Santiago de Compostela Gabriel Ionel Turro Pacherres
06/04/2011 | Administración LocalMunicipal
Santa Comba
Caducidade e baixa de estranxeiros non comunitarios no padrón municipal de habitantes

A lei orgánica 14/2003, de 20 de novembro, no seu artigo 3 modifica a lei 7/1985, de 2 de abril, reguladora das bases de réxime local e introduce, entre outras, unha modificación no artigo 16 que establece a renovación periódica cada dous anos das inscricións no Padrón municipal de habitantes dos estranxeiros non comunitarios sen autorización de residencia permanente e a caducidade de ditas inscricións no caso de que os interesados non procedesen a tal renovación. Neste caso a caducidade poderá declararse sen necesidade de audiencia previa aos interesados. De conformidade coa lexislación aplicable nesta materia, Primeiro.- Declara-la caducidade das inscricións no padrón municipal de habitantes deste concello das persoas que se relacionan a continuación, por non ter renovadas as súas inscricións padroais transcorrido o prazo de dous anos e en consecuencia acorda-las baixas das súas inscricións no Padrón municipal de habitantes: Segundo.- Estas baixas terán efecto na data en que esta resolución sexa notificado ao/s interesado/s e de non ser posible a notificacion personal, na data de publicación no Boletín Oficial da Provincia. Terceiro.- Notificar a presente resolución aos/ás interesados/as. No suposto de non poder notificarse publicarase no Boletín Oficial da Provincia e no taboleiro de anuncios do concello. Esta resolución, ó abeiro do artigo 109 da lei 30/1992, do 26 de novembro, de rexime xurídico das administracións públicas e do procedemento administrativo común, pon fin á vía administrativa e contra ela poderanse interponer: - Con carácter potestativo o recurso de reposición ante o mesmo órgano que ditou esta resolución, no prazo dun mes contado dende o día seguinte ao da notificación da presente resolución, nos termos dos artigos 116 e 117 da lei 30/1992, do 26 de novembro, de réxime xurídico das administracións públicas e do procedemento administrativo común, na súa redacción dada pola lei 4/1999, do 13 de xaneiro. - Contra a resolución expresa do recurso de reposición poderase interponer recurso contencioso-administrativo de conformidade co disposto na lei 29/1998, do 13 de xullo, reguladora da xurisdicción contencioso-administrativa, no prazo de dous meses, contados a partir do día seguinte ao da notificación deste acto. Se a resolución non fora expresa, o prazo de interposición do recurso contencioso-administrativo será de seis meses contados a partir do día seguinte en que deba entenderse desestimado o recurso potestativo de reposición interposto. No caso de interpoñerse o recurso contencioso-administrativo directamente, o prazo será de dous meses contados a partir do día seguinte ao da notificación do presente acordo. - O recurso extraordinario de revisión de acordo co artigo 118 da lei 30/1992, do 26 de novembro, de réxime xurídico das administración públicas e do procedemento administrativo común, ou calquera outro que estime procedente. Mándao e asínao o sr. alcalde, don Miguel Pérez Fernández, en Santa Comba a catorce de marzo de dous mil once. O ALCALDE, A SECRETARIA,
06/04/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26877 Amarai (Arzúa)

Claudia Fabiana Petar Bogallo Burak, con DNI XXXXXXXXX, en representación da Asociación de Persoas con Discapacidade e Apoio á Integración das Comarcas de Arzúa e Terra de Melide (Amarai), solicita de Augas de Galicia un caudal de 0,011 litros/segundo de augas procedente dun pozo de barrena no lugar da Ponte do Gato, parroquia de Rendal (Santa María), Concello de Arzúa (A Coruña), con destino ao uso sanitario. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.26877 As características do aproveitamento son: SOLICITANTE: Asociación de Persoas con Discapacidade e Apoio á Integración das Comarcas de Arzúa e Terra de Melide (Amarai) REPRESENTANTE: José Luis Costoya Quintela CAUDAL: 0,011 litros/segundo DESTINO: uso sanitario ORIXE: pozo de barrena LUGAR: Ponte do Gato PARROQUIA: Rendal (Santa María) CONCELLO: Arzúa (A Coruña) Solicita a concesión dun aproveitamento na parcela 288 do polígono 503 do Concello de Arzúa, consistente nun pozo de barrena para o uso sanitario e limpeza das instalacións da parcela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 16 de marzo de 2011 O xefe do Servizo Territorial da Zona Galicia Centro Maria Valeriana Vadeanu Stanga
06/04/2011 | Administración LocalMunicipal
Culleredo
Urbanismo
Apertura comercio polo miúdo de prendas de vestir e complementos

RENTIBER S. L. solicitou unha licenza municipal para o acondicionamento e apertura do local 20 do Centro Comercial Neinver, situado na avda. de Alvedro nº 5 da parroquia de Almeiras, que se destinará a “venda polo miúdo de prendas de vestir e complementos”. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 24 de marzo de 2011. O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
06/04/2011 | Administración LocalMunicipal
Ferrol
Facenda e Patrimonio
Padrón aparcadoiro subterraneo do mercado da Madalena abril 2011

O día 29/03/2011 aprobouse por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de abril de 2011. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Vicente Irisarri Castro Boletín Oficial da Provincia
06/04/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 226/2010

Resolución do 21 de marzo de 2011, do Xefatura Territorial da Conselleria de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 226/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Letonia, 31. Situación: concello de Santiago de Compostela. Características técnicas: Liña eléctrica de media tensión subterránea a 20 kV, cunha Ionxitude de 2x0,030 km, coa orixe na L. M. T. S., CC. TT. polígono Costa Vella (alimentación interior), condutor tipo RHZ1-20L-12/20 kV 3(1x240) Al, e final na mesma liña unha vez entre e saía do C. T. proxectado. Centro de transformación non prefabricado, cunha potencia de 630 kVA e unha relación de transformación de 20.000/400-230 V. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 21 de marzo de 2011. Tristana Moraleja Gómez Xefa territorial da Coruña